El Pla de Prevenció de la Violència a l’Esport Escolar finalitza els seus tallers
11 de maig 2018

![](/media/uasfdavo/68-img_1543.jpg)  
  

​El tercer taller de formació per a coordinadors del Pla de Prevenció de la Violència a l’Esport Escolar es va realitzar ahir. La sessió, l'última del programa, es titulà “El Bon Entrenador” i tenia com a objectiu perfeccionar la figura de l’entrenador esportiu aplicant els coneixements per a la mediació en situacions de crisi adquirits en les altres dues sessions: “Gestió de les Emocions” i “Reconéixer les Emocions de l’Altre”. El taller es va realitzar en la sala d’audiovisuals del Poliesportiu Municipal (Internuclis).

Al taller van assistir coordinadors de diversos clubs locals: CD Acero, Gimnàstica Rítmica Morvedre, Atlético Morvedre Futbol Sala, Club d’Atletisme Espanyol Morvedre, Club de Lluita Morvedre, Escacs Morvedre, CBF Puerto Sagunto i Club Tenis de Mesa Rebote. 

A més, com a representant de l’Ajuntament, va assistir el regidor d’Esports, Miguel Chover, que es va comprometre a donar continuïtat a este pla en el curs 2018/2019, passant del pla de prevenció actual a una campanya d’actuació contra la violència en l’esport. 

Este Pla de Prevenció contra la Violència en l’Esport acabarà el divendres 25 de maig, en la festa de clausura del programa d’Esport en Edat Escolar. El lema d’esta jornada serà “A l’Esport Violència 0”.

  

![](/media/ea2fx5h0/68-plan-de-prevencion-violencia-deporte-escolar.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-pla-de-prevencio-de-la-violencia-a-l-esport-escolar-finalitza-els-seus-tallers/ "Facebook")
*   [](http://twitter.com/share?url=https://aytosagunto.es/va/actualitat/el-pla-de-prevencio-de-la-violencia-a-l-esport-escolar-finalitza-els-seus-tallers/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-pla-de-prevencio-de-la-violencia-a-l-esport-escolar-finalitza-els-seus-tallers/ "Linked In")
*   [](mailto:?body=https://aytosagunto.es/va/actualitat/el-pla-de-prevencio-de-la-violencia-a-l-esport-escolar-finalitza-els-seus-tallers/)